runetrust/blame-folketinget-dk huggingface dataset:
Pia Olsen Dyhr (SF), 2011-06-21:
Så er der de politiske følgeeffekter: Der er sommerhuslejere fra Tyskland, der siger, at de ikke længere har lyst til at tage til Danmark, der er lastbilchauffører, der vil opleve, at de får ekstra besvær med deres arbejde hen over grænsen, og der er pendlere, både fra Tyskland og Sverige og danskere, der går den modsatte vej, der vil opleve daglig chikane ved den her form for toldkontrol, og sidst, men ikke mindst er der betydningen af den dårlige omtale af Danmark ude i verden.
Kamal Qureshi (SF), 2009-02-18:
Og jeg synes simpelt hen, at det er ærgerligt, at det er det, vi bruger tid på, frem for at fokusere på, at der er få politibetjente, der er med til at gøre arbejdet svært for de mange politifolk, som har brug for den tillid for at kunne passe deres meget svære arbejde.
Ole Stavad (S), 2003-11-05:
Jeg er helt på det rene med, at med de regler, der gælder, kan skatteministeren ikke bare knipse med fingrene og sige, at det er helt urimeligt, men jeg forstår skatteministeren sådan, at han er enig med hr. Jacob Buksti og os andre i, at det virker helt urimeligt for de pågældende medarbejdere, og derfor er mit spørgsmål: Vil skatteministeren være med til at finde en løsning, der løser den fuldstændig utrolige konkrete situation for de pågældende medarbejdere, der ikke kan forstå det?
Bjarne Laustsen (S), 2010-06-22:
Sagen er den, at hvis man sætter sig sammen og laver en overenskomst, der kommer til at indeholde, at man i stedet for 37 timer arbejder 38 timer om ugen, så kender jeg det fagretlige system godt nok til, at det bliver det, der er gældende – og man stemmer endda om det på god demokratisk vis.
Britta Schall Holberg (V), 2010-06-01:
Og jeg går også ud fra, at de mennesker, som i udvalget repræsenterer hele – hvad skal jeg sige – skovsektoren, er lige så interesseret i biodiversiteten og har forståelse for nødvendigheden af biodiversiteten, som alle vi andre er, for ellers tror jeg altså ikke, de beklædte de stillinger, de beklæder, det må jeg indrømme.
Steen Gade (SF), 2007-04-26:
Jeg har det lille handicap i tørklædediskussionen – og indlægget skal ikke blive for langt, for det må jeg ikke få lov til – at jeg aldrig så min gamle bedstemor på Draget på Thyholm uden for husets døre, uden at hun havde tørklæde på, og det var nok af akkurat de samme grunde, som når nogle muslimer går med tørklæde.
Tove Videbæk (KRF), 2000-01-14:
Men når ministeren ifølge stk. 4 kan fastsætte nærmere regler om betingelserne for nye skoler, vil ministeren så også kunne tolke geografisk og bygningsmæssig enhed, så det vil blive muligt at etablere en fri kostskole også i en storby? På det helt overordnede plan er det vigtigt, at vi her i dag minder hinanden om, at det er en samfundsopgave at sikre, at der skabes reel mulighed for, at alle danskere, også invalide og handicappede, kan få adgang til folkehøjskolens undervisning og samvær.
Lissa Mathiasen (S), 2005-03-10:
Så vil jeg godt i den forbindelse stille det spørgsmål: Betyder det også, at man fra Venstres side vil være positiv over for, at der, hvor der er blevet pålagt en huslejenedsættelse, fordi ejeren ikke har villet efterkomme et pålæg om udbedring, og hvor man så har lavet en midlertidig huslejenedsættelse, skal den kunne følge med i forhold til en ny lejer, der måtte komme, indtil det pålagte er blevet udbedret?
Karin Nødgaard (DF), 2015-01-16:
Jeg kunne da godt tænke mig at høre, om ministeren har nogle planer om måske at involvere nogle flere af dem, som måske er specialister på området, så vi kan have nogle fællesmøder, og så det ikke kun er ministeren, der har sine egne møder, og vi som udvalg laver nogle høringer osv.
Lars Barfoed (KF), 2008-12-17:
Tak for det, og tak for spørgsmålet, som jo giver anledning til, at vi lige kan vende det og jeg kan sige et par ord om regeringens udspil »Bæredygtig transport - bedre infrastruktur«, som vi netop har offentliggjort, og som jo er regeringens vision om, hvordan vi får indrettet transport i Danmark på en mere bæredygtig måde og gavner miljøet.
Ester Larsen (V), 2004-04-23:
Der bliver imidlertid oprettet en pulje, som kan søges af alle, og puljen er dobbelt så stor som det driftsbeløb, PEN fik bevilget, nemlig 100 mio. kr., som kan søges af alle, der vil gøre en indsats for at arbejde for ytringsfriheden for forfattere - en opgave, der desværre er meget behov for.
Morten Østergaard (RV), 2010-03-02:
Det er ikke en statsbank, for det er bankerne, der foretager kreditvurderingen, men det vil målrettet betyde noget, hvis man ønsker, at den vækst, vi alle sammen håber på der kommer i gang, også skal komme i gang i de udkantsområder, hvor man altså selv gennem sine svar til Finansudvalget har dokumenteret, at der er særskilte problemer, både set regionalt som område og også helt konkret set i forhold til virksomheder, der kan være nok så veldrevne.
Christian H. Hansen (DF), 2002-03-14:
Så lige et enkelt spørgsmål mere: Kan hr. Frank Jensen oplyse, hvorfor bekendtgørelserne om bl.a. hold af heste, og bekendtgørelsen, som også lå færdigtrykt, om erhvervsmæssig handel med opdræt af dyr, som faktisk lå klar lige til at sætte i gang, den ene helt tilbage fra 2001, ikke bare er blevet sat i værk?
Per Clausen (EL), 2013-04-30:
Vi har selvfølgelig interesseret os lidt for, om de ændringer, der sker her, så er rimelige og fornuftige, og det er vores klare indtryk, at det er de, ud fra en vurdering af at der skal eksistere nogenlunde lige vilkår, også i forhold til om man nu etablerer solceller på jorden eller man etablerer dem på tag – der er meget af det, som er rigtig indviklet; det kan man også se af mange af de høringssvar, der er kommet, for der kan fremføres mange synspunkter både for og imod.
Pia Kjærsgaard (DF), 2007-10-04:
Jeg er overhovedet ikke afvisende over for fru Helle Thorning-Schmidts intentioner, men jeg er bare noget overrasket, fordi jeg føler, at fru Helle Thorning-Schmidt mere eller mindre bakker ud, så snart jeg beder fru Helle Thorning-Schmidt og Socialdemokratiet om at være med.
Jens Kirk (V), 2006-01-31:
Jeg tror endda, hr. Bjarne Laustsen har hørt, at der er ordførere, der har sagt, at man gerne næsten vil få det skrevet ind i loven, så både Socialdemokratiet og Enhedslisten vil være med til at få ændret loven med gode intentioner, så jeg forstår i grunden ikke problemet.
Pelle Dragsted (EL), 2024-12-03:
Jeg stillede på et tidspunkt et spørgsmål til Finansministeriet om, hvad arbejdsudbudskonsekvenserne ville være, hvis man nu brugte x mia. kr. på at sænke topskatten og så tog pengene ved at skære ned på antallet af åbne dage i vuggestuer og børnehaver.
Pernille Rosenkrantz-Theil (S), 2023-03-01:
Nu har vi været inde over spørgsmålet om danmarkskortet, vi har været inde over spørgsmålet om sanktioner, og jeg vil gerne lægge til, at når vi laver det, der hedder barnets lov, så er en af idéerne med at lave barnets lov også at spænde bardunerne lovgivningsmæssigt – dvs. simpelt hen at lave et bedre fundament at stå på i forhold til de utrolig alvorlige sager, det er, hver eneste gang man anbringer et barn.
Hans Christian Schmidt (V), 2011-03-03:
I forbindelse med den diskussion, vi har her om yderområder osv., taler vi jo hele tiden om, hvordan det så står i forhold til så mange andre overordnede principper, og der må vi jo bare sige, at det, ligesom det er med havnene, generelt er sværere at drive lufthavnene i yderområderne, end det er i de meget centrale områder.
Dennis Flydtkjær (DF), 2014-04-22:
I november sidste år kom Erhvervsstyrelsen så med den omtalte test, som også flere ordførere har nævnt, hvor målinger jo viser, at der er en forskel på mere end ti gange i styrken af det radiosignal, der kræves for forbindelse, mellem den dårligste telefon og den bedste telefon.
Holger K. Nielsen (SF), 2019-02-21:
Hvor Dansk Folkeparti forsøger at tale det op og siger, at det er en kolossal forandring og det er en fuldstændig ny tid, vi står i, efter vi har fået det her vedtaget, kan man høre den socialdemokratiske ordfører fortolke lovforslaget, som om det stort set er det samme som i øjeblikket med lidt justeringer, men det fortsætter som hidtil.
Tom Behnke (FP), 1998-04-03:
Men det undrer mig, at ministeren behøver at brede sig over 11 sider i stedet for at skrive det, som det er. Det, det handler om, er at sikre, at alle børn får den undervisning, som de har krav på, og at det også kommer til at gælde for børn, der er tvangsanbragt, og det støtter vi naturligvis.
Brian Mikkelsen (KF), 2015-01-14:
Det, som Østjyllands Politi gør, er, at man kalder de folk, som tager til Syrien og kæmper mod også danske interesser, for syriensfrivillige og har nogle dialogmøder med dem, og selvfølgelig er der også andre aktioner, ved jeg også fra mit tidligere job, fra PET's side.
Benny Engelbrecht (S), 2017-09-07:
Det undrer mig egentlig bare, at hr. Rasmus Jarlov ikke er klar over, at regeringen selv foreslår sådan et fradrag, altså at regeringens vækstteam selv foreslår sådan et fradrag, og i øvrigt at hverken hr. Rasmus Jarlov eller de øvrige, som har kommenteret det her, har hørt ordentligt efter, da jeg holdt min ordførertale tidligere i dag – for så var det her jo ikke kommet bag på nogen.
Keld Albrechtsen (EL), 2000-05-02:
Det er ting, som jeg er fuldstændig enig i, og jeg må indrømme, at jeg også gerne vil høre et svar på spørgsmålet, om Det Radikale Venstre så ikke er klar til at stemme for det forslag til vedtagelse, som SF og Enhedslisten har fremsat.
Frank Aaen (EL), 2014-05-07:
Jamen når vi så ser, at der med den lov er 700, der er blevet afvist at få den bolig, de ellers havde ret til, og 28 af dem har fået anvist en anden bolig – så er vi altså nede på 4 pct.; 4 pct. af de afviste har fået en anden bolig, og de 96 pct. har bare fået en lang næse – synes ministeren så ikke, at vi har et problem i forhold til dem, der bliver afvist?
Pia Kjærsgaard (DF), 2011-10-06:
Og naturligvis er det sådan, det siger da sig selv, at når en regering bliver dannet, når der er et parlamentarisk grundlag, som sidder og råder over et ganske stort beløb, og det ikke kan være anderledes, fordi man ikke vil opsige forliget – jeg opfordrede faktisk under valgkampen den nye statsminister til at gøre det, men det var der overhovedet ikke opbakning til – så er det da helt naturligt, at man sætter sig ind og finder ud af, hvordan man bedst kan bruge de penge, som jo er en del af satspuljeforliget.
Margrethe Vestager (RV), 2005-06-16:
Når den konservative ordfører siger, at det skal være efterspørgselsstyret, ser man for sig indenrigsministeren sidde ved knapperne og skrue en halv millimeter til venstre og så en halv millimeter til højre og måske løfte et håndtag her og sænke et andet der, så det kan blive, som man gerne vil have det.
Anders Samuelsen (LA), 2010-05-31:
Så det der åbenlyse hykleri, eller hvad det nu er, som vi har skullet høre på fra S og SF’s side hele dagen, om, at nu går det galt, er som at høre SF tidligere, når SF gik i flæsket på Socialdemokraterne og hr. Mogens Lykketoft og hr. Ole Hygum, når de havde gennemført den ene arbejdsmarkedsreform efter den anden.
Frank Aaen (EL), 2009-04-29:
Hvorfor laver man en skattereform, der giver nul eller næsten nul til dem med lavest indkomst, til syge, til arbejdsløse, hvorimod de rigeste i samfundet får titusinder af kroner i skattelettelser, bl.a. fordi de, der betaler topskat, er dem, der får de største lettelser både i kroner og i procenter?
Troels Lund Poulsen (V), 2014-04-04:
Den har jeg så hørt, og jeg vil kvittere for, at hr. Kim Christiansen siger, at ligesom det var et problem med skandalen omkring de IC4-tog, som blev købt af den daværende SR-regering, kan der også komme meget store problemer i forbindelse med Vejle Fjord, som der skal kigges på.
Frank Aaen (EL), 1997-10-22:
Det, der er tale om, er, at den enlige på kontanthjælp efter skat mister 0,9 pct., hvorimod en højtlønnet efter skat mister 0,4 pct. Jeg vil gerne spørge, hvorfor Socialdemokratiet er gået med til en fordelingsprofil, der ser sådan ud, og har lavet den sammen med V og K, så den oven i købet bliver værre, i stedet for at forhandle med venstrefløjen.
Ole Birk Olesen (LA), 2017-05-24:
Jamen jeg er helt enig med fru Merete Dea Larsen i det, der blev nævnt, om, at hvis der var flere arbejdspladser og flere uddannelsesinstitutioner andre steder end i København, ville det også hjælpe til, fordi der så ikke var så mange, der havde lyst til at flytte ind til København.
Christian Juhl (EL), 2018-11-09:
Hvorfor kan vi ikke få nogle ordninger, hvor vi så siger: Hvorfor kan dem, der har leveret det hårdeste arbejde i vores samfund og fået meget lidt for det, ikke have en ret, hvor man vil få pension, når man er 65 år, og så skal dem, der kan og vil, da have lov, alt det, de har lyst til – ingen problemer i det?
Christine Antorini (S), 2016-12-16:
Derfor er diskussionen, som spørgeren er inde på: Jamen skal det være sådan, at man motiveres til, at man skal starte helt forfra og skal tage en helt ny ekstra uddannelse, hvis man gerne vil skifte spor, eller kunne der ikke være noget mening i, at man tager en uddannelse, som jo er fri og gratis her i Danmark inklusive SU, man går ud og bruger sin uddannelse, arbejder nogle år, og så har man rigtig gode muligheder igennem efter- og videreuddannelsessystemet på kortere tid at uddanne sig over i nogle andre spor?
Marianne Jelved (RV), 2014-04-04:
I forbindelse med fredning af bygninger har Kulturstyrelsen mulighed for også at frede en bygnings eller et selvstændigt landskabsarkitektonisk værks umiddelbare omgivelser, hvis de er en del af den samlede beskyttelsesværdige helhed, altså faktisk det, beslutningsforslaget også drejer sig om.
Ane Halsboe-Jørgensen (S), 2020-05-27:
Jeg synes, det er sundt, at vi eksempelvis tager den diskussion, at fri bevægelighed ikke står over alt andet, men er et element i vores fællesskab i EU ved siden af andre elementer, f.eks. arbejdstagerrettigheder og det, at vi kan have et velfærdssamfund i Danmark.
Lars Løkke Rasmussen (V), 2015-10-06:
Det har regeringen forståelse for, og vi drøfter gerne spørgsmålet med landsstyrerne – de spørgsmål, som måtte opstå i forbindelse med forfatningsarbejdet – for at sikre, at nye forfatninger på Færøerne og i Grønland kan rummes inden for rigsfællesskabet.
Aleqa Hammond (SIU), 2015-10-08:
Så længe der er grønlandsk medansvar for den danske udenrigspolitik og forsvarspolitik, må der være fuld ret fra Grønlands politikere til at blande sig i, hvordan den danske regering udfolder sig på disse områder. Dette lykkedes fint i den forrige regerings tid, og jeg håber, at det samarbejde, vi udviklede omkring områder som beredskab, arktisk politik, hvalfangst, direktiver i EU om sæler og lignende sager, kan fortsætte med den nye regering.
Peder Hvelplund (EL), 2019-12-13:
Samtidig har vi en vigtig opgave med at fastholde og tiltrække personale ved at sikre gode løn- og ansættelsesforhold for vores dedikerede ansatte, velfærdens helte, der leverer en fantastisk indsats i ældreomsorgen, der også mange steder heldigvis fungerer rigtig godt.
Kristian Thulesen Dahl (DF), 2000-11-09:
Så vil jeg meget gerne spørge fru Sandy Brinck, hvad der er forkert i de beregninger, der er foretaget her, og bede fru Sandy Brinck konkret bekræfte, at med hensyn til næste år opererer regeringen ikke med, at de øgede afgifter, regeringen får gennemført som følge af finanslovforliget for næste år, kompenseres gennem nedsættelse af personskatten.
Thomas Jensen (S), 2012-02-28:
For det første ved vi, at danskere i gennemsnit lever i kortere tid, end folk i de fleste andre OECD-lande, og faktisk kan hver fjerde dødsfald i Danmark henføres direkte til rygning. For det andet ved vi, at de fleste voksne rygere begyndte at ryge, da de var helt unge, hvilket kun har gjort det sværere for dem at kvitte smøgerne igen på et senere tidspunkt i livet.
Ole Birk Olesen (LA), 2020-12-03:
Jeg ved godt, at fru Jette Gottlieb ikke er transportordfører, men fru Jette Gottlieb er garanteret bekendt med, at man kan regne på, om forskellige trafikprojekter er overflødige eller ikke overflødige, og det gør man på den måde, at man regner på, hvor stor samfundsnytten af et bestemt projekt er, i forhold til hvor meget det koster at etablere projektet.
Søren Krarup (DF), 2006-04-18:
Når jeg nu hører det højt ærede medlem fru Elsebeth Gerner Nielsen tale om børnene som gidsler, kan jeg jo kun spørge ministeren: Er ministeren ikke enig med mig i, at hvis vi skal bruge dette ubehagelige udtryk, børnene som gidsler, så er der én part, der bruger dem som gidsler, og det er de forældre, der har fået afslag, har fået det igen og igen, men vælger at sidde år efter år i disse asylcentre, der jo ikke er beregnet som hotel, men som et kortvarigt opholdssted for dem, der søger asyl?
Morten Bødskov (S), 2005-05-11:
Jeg håber, jeg kan tage den konservative ordførers ordførertale som udtryk for, at man nu er opmærksom på, at nu skal der så at sige også fyldes op på det andet ben, altså at vi skal til at fokusere på årsagerne, vi skal til at have fat i dem, inden de så at sige sætter sig ind bag rattet og kører som vanvittige.
Christine Antorini (S), 2008-02-22:
Det sidste, jeg vil sige, er, at når vi er optaget af en anden diskussion om, man kan sige den mere visionære udvikling for folkeskolen, nemlig muligheden for at etablere helhedsskole, hvor der er mere tid, fordi skoledelen og fritidshjemsdelen bliver slået sammen i en helhed, er det netop, fordi det faktisk giver tiden til, at måltidet, den sociale funktion omkring måltidet, nemlig at man hjælper med at lave det, at man kan lave bevægelser osv. både om formiddagen og ikke kun efter skoletid, gør, at vi får en helt anderledes sammenhængende dag for børn, som vi tror betyder fantastisk meget for både lysten til at lære, og for at man har en sjov dag, mens man er på folkeskolen.
Torsten Gejl (ALT), 2018-03-02:
Så vi mener egentlig på mange måder, at vi er på rette vej, og tilbage står så den sidste udfordring, som Enhedslisten adresserer – eller ikke hundrede procent den sidste, der skal stadig arbejdes, men i hvert fald den store – og det er, at jeg synes, at vi skal ændre i finansieringen, så den ikke kommer fra overførselsindkomsterne.
Lene Espersen (KF), 2001-05-16:
Sagen er jo, og det synes jeg sådan set, at fiskeriet og fiskerne her behov for at vide, at hvis man gennemfører en auktionspligt, så kan man jo ikke styre, hvem der køber ens fisk, og det, som hr. Kristen Touborg siger, er, at alle dem, der sælger deres fisk til nogle, som ønsker at bruge dem til industriformål, de skal straffes.
Leif Lahn Jensen (S), 2010-04-06:
Det er rigtigt, at vi har sagt, at vi ikke vil ændre ved efterlønnen, men vi har også sagt – jeg ved ikke, om ordføreren var her på det tidspunkt – at nogle af de ting, vi vil gøre, og som der er meget mere effekt i, er, at vi vil gøre noget ved uddannelsen og ved seniorpolitikken.
Dan Jørgensen (S), 2015-04-09:
Så havde jeg egentlig også troet, at Per Clausen, skarp, som Per Clausen jo altid er, havde valgt at bide sig fast i den lille sætning, som jeg indskød til sidst, nemlig at lykkes det ikke at lave en frivillig aftale, som er ambitiøst nok – hermed refereres jo ikke bare til, at man spørger dem om, hvad de har tænkt sig at gøre, og så sige ja til, at det er en aftale – til at sikre forbrugernes sikkerhed bedst muligt, er jeg villig til at overveje at gå lovgivningsvejen.
Karsten Lauritzen (V), 2020-11-25:
Men myndigheder kan jo også tage fejl, og det, der gør indtryk på mig, er den høring, som vi havde forrige mandag, hvor der var andre eksperter, også nogle med den samme kundskab som Statens Serum Institut, som siger, at de har svært ved at se rationalet i den beslutning.
Line Barfod (EL), 2008-11-20:
Samtidig pålægger man så samtlige forældre til børn i vuggestuer og børnehaver, at de skal betale en ekstra forældreskat, for alle kommuner får mulighed for at sætte forældrebetalingen op, og langt de fleste kommuner benytter sig selvfølgelig af det, fordi de ikke har penge nok til de udgifter, der er i kommunerne.
Martin Lidegaard (RV), 2005-11-25:
Jeg synes, det ville klæde Dansk Folkeparti meget, hvis man i stedet for at komme og sige, at sådan skal det være for de 25 pct., og de 75 pct. lader vi så være, sagde: Førtidspensionisterne, der kender deres eget liv, må selv vurdere, hvordan de vil benytte ordningerne, og så giver vi dem muligheden for at gå ind i den nye ordning.
Susanne Clemensen (CD), 1999-12-07:
Det er jo også derfor, det - som det så rigtigt er blevet påpeget af andre ordførere - ikke er arbejdsmarkedspolitik, men en del af finanslovforhandlingerne og en del af finansloven for år 2000, og derfor må vi konstatere fra CD's side, at vi tager det sure med det søde. Det her er et af de sure lovforslag.
Lotte Rod (RV), 2023-04-25:
Jeg kan egentlig godt lide i debatten, at vi har en minister, der siger tingene ærligt, men omvendt har jeg det altså også som radikal lidt sådan, at jeg synes, det siger noget ildevarslende om regeringen, at man i sin prioritering ikke kan se, at vi kan nå at lave en ny karakterskala.
Sandra Elisabeth Skalvig (LA), 2024-05-08:
For tror I, at vores su-system var tiltænkt sådan, at de studerende kunne forlænge deres uddannelse, blot fordi de følte for det, eller var det tænkt som en støtte til de studerende, så de havde mulighed for at tage en uddannelse, men inden for den tid, som uddannelsen er normeret til?
Thorkild B. Fransgaard (FP), 1999-05-04:
Vi kunne ønske os at få en tilbagemelding på begge områder om, hvad pengene er blevet brugt til, som kom derud. Men som sagt er Fremskridtspartiet ikke afvisende over for, at vi skal hjælpe, både når det gælder fattigdomshjælp, og når det gælder miljøhjælp. Fremskridtspartiet kan stemme for det forslag, der er delt rundt.
Hans Christian Schmidt (V), 2023-12-14:
Når nu jeg siger til forslagsstillerne, at vi ikke kan støtte forslaget, har det ikke noget at gøre med indholdet; det er mere det, at vi tror, at vi er derhenne, hvor vi i grunden allerede nu alle sammen er forpligtet til, hver gang der kommer en styrelse, eller hver gang der skal udvides, at sætte fokus på, om det kan placeres ude i landet.
Dennis Flydtkjær (DF), 2019-11-15:
For det er jo ret let, hvis det er en virksomhed, der er på børsen, for så kan man rimelig let sige, hvad den så er værd, men hvis der er tale om en, der ejer 100 pct. af aktierne og vil splitte dem op af i A- og B-aktier, hvordan ansætter man så handelsværdien?
Torsten Gejl (ALT), 2019-11-28:
F.eks. siger Fagbevægelsens Hovedorganisation, at en stramning i sanktionsreglerne derfor er at øge straffen til mennesker, der i forvejen kan være socialt udsatte, og hvor en reduktion af ydelsen eller ophør heraf kan få alvorlige konsekvenser for dem og deres familier.
Samira Nawa (RV), 2025-11-04:
Men altså, når ordføreren, ligesom den socialdemokratiske ordfører i finanslovsforhandlingerne, bliver ved med at henvise til det, vil jeg da gerne høre, om det har været diskuteret at give en bevilling til Det Økonomiske Råd ved de forhandlinger, som netop er afsluttet, i øvrigt sammen med Konservative.
Eigil Andersen (SF), 2015-01-22:
Men der bliver også lavet adskillige ordninger med mentorer, sociale viceværter, man understøtter forenings- og fritidslivet, og der bliver også ydet økonomisk rådgivning til familierne og mange andre ting. Så for os har det været afgørende, at i hvert af de kommende 4 år er der afsat 465 mio. kr. til dette centrale boligsociale arbejde.
Martin Henriksen (DF), 2009-12-08:
Altså, der kan vel være mange tilbøjeligheder hos Justitsministeriets jurister, og jeg ved ikke, om hr. Naser Khader nødvendigvis skulle være enig i alle de tilbøjeligheder og fikse ideer, de lige pludselig måtte få derovre, selv om jeg indrømmer, at de kan få mange fikse ideer.
Torsten Gejl (ALT), 2017-02-21:
Vi har ikke fået nogen tal på, hvor mange mennesker der bliver ramt, og hvordan de bliver ramt osv. osv., og det er noget af det, som vi vil stille spørgsmål til i den efterfølgende proces for at se, om vi vil være i stand til at stemme for det her, eller om ulemperne for mennesker bliver så store, at det kan vi ikke.
Svend Auken (S), 2001-05-08:
For yderligere at understøtte det offentlige ejerskab af infrastrukturen og sikre de offentlige værdier i naturgasprojektet lægger regeringen med det fremsatte lovforslag op til en selskabsmæssig adskillelse af transmission og oplagring samt distributionsvirksomhed fra andre aktiviteter.